kardosdrur/scandi-wiki huggingface dataset:
Kassandra-kompleks

Kassandra-kompleks (også kaldet Kassandra-'syndrom', -'fænomen', -'forudsigelse', -'dilemma', eller -'forbandelse'), er en betegnelse som hæftes på helt korrekte advarsler eller bekymringer, der ikke bliver troet.

I Græsk mytologi var Kassandra (Græsk: Κασσάνδρα, "hun som forfører mænd") (også kendt som Alexandra) datter af kong Priamos og dronning Hekabe af Troja. Hendes skønhed forledte Apollon til at skænke hende profetiens gave. Men da hun ikke gengældte hans kærlighed, nedkaldte Apollon en forbandelse over hende, sådan at ingen ville tro på hendes forudsigelser.
Kassandra havde viden om fremtidige begivenheder, men kunne hverken ændre dem eller overbevise andre om sine spådomme.
Metaforen er blevet brugt i en lang række sammenhænge: som psykologi, miljøvidenskab, politik, økonomi, naturvidenskab, film, indenfor erhvervslivet og i filosofi og har været kendt siden 1949, da den franske filosof Gaston Bachelard fremkom med betegnelsen 'Kassandra-kompleks' som en henvisning til forestillingen om at begivenheder kan erkendes i forvejen.

Se også 
(folk som er blevet kaldt Kassandra'er)
 Jakob Brøchner Madsen
 Nouriel Roubini

Noter

Eksterne henvisninger 
 

Græsk mytologi
Psykologi
Sialinsyre

Sialinsyre er et generisk navn for N- eller O-substituterede derivater af neuraminsyre, et monosaccharid med ni kulstofatomer

Sialinsyre anvendes også som navn på N-acetylneuramin.
Sialinsyrer findes vidt udbredt i mennesker og dyr, i mindre udstrækning i planter og svampe, gær og bakterier, mestendels i glycoconjugater som glycoproteiner og gangliosider.

Struktur

Biosyntese

Glycoproteiner 
Sialinsyre indgår i mange animale glycoproteiner som den terminale gruppe i kulhydratdelen, specielt i plasmaproteiner og membranproteiner, dvs. proteiner på celleoverfladen. En almindelig forekommende forskel i mængden af sialinsyre på det enkelte protein-molekyle resulterer i forekomsten af såkaldte glycoformer. Plasmaproteinerne bliver trukket ud af cirkulation, når de mister sialinsyren, via en specifik receptor i leveren, et lectin.

En speciel variant af kulhydrat-strukturen træffes på N-CAM, neuronal cell adhesion molecule, et glycoprotein, der findes på overfladen af nerveceller. Her findes polysialinsyre, PSA, der menes at bestemme molekylets biologiske funktion.

Se også 

 Receptor for Fåresygevirus
 N-Glycolylneuraminsyre (Neu5Gc)

Eksterne links 
 Sialic acid in evolution
 Sialic acid in UniProt knowledgebase

Referencer 

Kulhydrater
Carboxylsyrer
Proteiner
Knirkerevyen

Knirkerevyen er en revy, der eksisterede fra 1992 til 2001 og igen fra 2010. Revyerne blev oprindeligt produceret som underholdning til deltagerne på Danske Kirkedage af underholdningsgruppen The Foolklats og tager i sit materiale udgangspunkt i kirkelige temaer og trosspørgsmål, som bliver angrebet fra en satirisk vinkel.

Knirkerevyen blev sat op på Danske Kirkedage i 1992, 1995 og 1998, og de to sidste blev derudover efterfølgende opsat i Århus Festuge og turnerede i kirkelige sammenhænge i Danmark. Senest havde Knirkerevyen IV urpremiere i Hobro i august 2010. Den har siden turneret nationalt.

Knirkerevyen I 
 Spillede på Danske Kirkedage i Odense i 1992.
 De medvirkende var skuespillerne Sven Wortmann, Michael Biehl Hansen, Thomas Biehl og Eva Müller. Kapelmester var Hans Dammeyer.

Knirkerevyen II – Se den før din næste! 
 Spillede på Danske Kirkedage i Fredericia 1995, samt Århus Festuge 1996 og turnerede fra 1996-1998.
 De medvirkende var skuespillerne Sven Wortmann, Michael Biehl Hansen, Thomas Biehl, Lene Klemensen Gade og Henrik Vestergaard. Kapelmester var Flemming Høgild Berg.

Knirkerevyen III – Når himmelhunden skal luftes 
 Spillede på Danske Kirkedage i Fredericia 1998, samt Århus Festuge 1998 og turnerede fra 1998-2001.
 De medvirkende var skuespillerne Sven Wortmann, Michael Biehl Hansen, Thomas Biehl, Lene Klemensen Gade og Henrik Vestergaard. Kapelmester var Flemming Høgild Berg.

Knirkerevyen IV – Stor opstandelse 
 Programsat med urpremiere på Danske Kirkedage i Viborg i foråret 2010, men blev aflyst og havde i stedet premiere i Hobro i august 2010. Den har siden turneret i hele Danmark og bl.a. spillet for flere kirkelige organisationers årsmøder på Hotel Nyborg Strand og på teatret Ambassaden i Aarhus.
 De medvirkende var skuespillerne Sven Wortmann, Thomas Biehl og Henrik Vestergaard. Kapelmester var Hans Dammeyer.

Ekstern henvisning 
 Knirkerevyen, hjemmeside

Revyer
Etableret i 1992
Ophørt i 2001
Etableret i 2010
2raumwohnung

2raumwohnung er en tysk popduo der fandt sammen i 2000 i Berlin. Medlemmerne er den tidligere sanger fra gruppen Neonbabies, Inga Humpe, og Tommi Eckart.

Gruppen blev dannet da Humpe og Eckart, under navnet 2raumwohnung, skrev sangen Wir trafen uns in einem Garten til en reklame for den østtyske cigaretproducent Cabinet. Da sangen gik ind på top 100 på den tyske pophitliste, blev der følgende produceret et album i fuld længde, Kommt zusammen. Gruppens single 2 von Millionen von Sternen blev brugt i en introduktionsreklame for Euroen af HypoVereinsbank.

I 2003 vandt deres andet album In wirklich den tyske Dance Award for bedste album. Det tredje album Melancholisch schön blev udgivet i juni 2005, og det fjerde 36 Grad fulgte i februar 2007.

Diskografi 
 2001: Kommt zusammen
 2002: Kommt zusammen (Remix-Album)
 2002: In wirklich
 2004: Es wird Morgen
 2005: Melancholisch schön
 2007: 36 Grad
 2007: 36 Grad (Remix-Album)
 2009: Lasso

Singler 
 2000: "Wir trafen uns in einem Garten"
 2001: "Kommt zusammen"
 2001: "Nimm mich mit – Das Abenteuer Liebe"
 2002: "2 von Millionen Sternen"
 2002: "Ich und Elaine"
 2003: "Freie Liebe"
 2004: "Spiel mit"
 2004: "Es wird morgen"
 2004: "Wir sind die anderen"
 2005: "Sasha (Sex Secret)"
 2005: "Melancholisch Schon"
 2007: "Besser Gehts Nicht"
 2007: "36 Grad"
 2007: "Mir kann nichts passieren"
 2009: "Wir werden sehen"

Eksterne henvisninger 

Musikgrupper fra Tyskland
Morten Leth Jacobsen

Morten Leth Jacobsen (født 16. juni 1967) er en dansk skønlitterær forfatter og tidligere informationschef ved Sønderjyllands Symfoniorkester. Han debuterede 23. februar 2009 med romanen Tornmark, som udkom på forlaget Verve Books.
Han har desuden været tilknyttet Jydske Vestkysten som klummeskribent og har en mastergrad i retorik (MARC) fra Aarhus Universitet.

Forfatterens romaner er kendetegnet ved en underspillet humor og socialt engagement. I de senere romaner som f.eks. "I helvede flyder en flod" kombinerer han magisk realisme med satire. I 2018 og 2020 udgav han på Turbine Forlaget to historiske romaner om Christian Jacobsen Drakenberg.

Morten Leth Jacobsen er medlem af Jyllands Forfattere, Dansk PEN og Dansk Forfatterforening (den skønlitterære gruppe), og har haft arbejdsophold på Hald Hovedgård mange gange.

I 2011 blev han indstillet af Den Amerikanske Ambassade i Danmark til det prestigefyldte International Writing Program  på University of Iowa.

Han var på stipendiatophold på Det Danske Institut i Athen i september 2013 og på San Cataldo i 2015 og 2021.

Modtog i 2012 Statens Kunstfonds treårige arbejdsstipendium. Han har desuden modtaget andre legater fra Statens Kunstfond og fra Dansk Forfatterforenings Autorkonto.

Bibliografi

Udgivelser 
 Mit navn betyder forår. Fra flygtningebarn til toppolitiker. Biografi i samarbejde med Rabih Azad-Ahmad (Turbine Forlaget august 2021)
 Drakenberg del 2: Ligfærd. Historisk roman om verdens ældste menneske (Turbine Forlaget 2020)
 Drakenberg - historisk roman om verdens ældste menneske (Turbine Forlaget 2018)
 I helvede flyder en flod (EC Edition, november 2015)
 Den Sidste Dag På Jorden (EC Edition, april 2014)
 Mens Vi Venter (Verve Books, 2011)
 Mindset (Verve Books, 2010)
 Tornmark (Verve Books, 2009)
 Sælg dit budskab på Internettet (fagbog, Globe, 2004)

Eksterne kilder og henvisninger 

 Forfatterens hjemmeside
 Morten Leth Jacobsen på Forfatterportalen
 Mens vi venter af Morten Leth Jacobsen | Litteratursiden

Romanforfattere fra Danmark
Dansksprogede forfattere fra Danmark
Andreas Augustsson

Eiton Andreas Augustsson (født 26. november 1976 i Sverige) er en svensk tidligere fodboldspiller, der spillede som midterforsvarer. Han har på klubplan blandt andet tilknyttet IF Elfsborg i hjemlandet, hollandske FC Twente samt AC Horsens i Danmark.

Efter sin ankomst til AC Horsens blev Augustsson af klubbens nytiltrådte træner Henrik Jensen tildelt anførerbindet. Han fik sin debut for klubben den 1. marts 2009 i et opgør mod AaB. Han forlod klubben i januar 2011.

Referencer

Eksterne henvisninger 

Fodboldspillere fra Sverige
Fodboldspillere fra IF Elfsborg
Fodboldspillere fra FC Twente
Fodboldspillere fra Vålerenga IF
Fodboldspillere fra AC Horsens
Fodboldspillere fra Sandefjord Fotball
Fodboldspillere fra GAIS
B.Z.

B.Z. er en tysk tabloidavis, der udgives i Berlin. Med sit oplag på 185.440 på hverdage og 275.544 lørdage og søndage samt 480.000 læsere er den Berlins største regionalavis.

Avisen blev grundlagt under navnet Berliner Zeitung og udkom første gang 1. oktober 1877. Den skal dog ikke forveksles med nutidens Berliner Zeitung, der blev grundlagt langt senere. I 1904 blev avisen omdannet til B.Z. am Mittag. Udgivelsen blev standset under 2. verdenskrig, og udgiverselskabet Ullstein-Vermögen blev eksproprieret af nazisterne. Avisen udkom først igen 19. november 1953. Siden avisen i 1960 blev overtaget af Axel Springer AG har den i lighed med Bild og Die Welt fulgt Springer-koncernens politiske linje. I 2006 blev avisen udskilt i sit eget selskab, B.Z.-Ullstein, for at øge rentabiliteten i det konkurrencefyldte berlinske marked. Det betød, at redaktionen flyttede fra Axel Springer-Haus i Kreuzberg til Kranzler Eck på Kurfürstendamm.

B.Z. har siden 1991 uddelt den årlige kulturpris Berliner Bär.

Eksterne henvisninger 
 B.Z.s netavis

Etableret i 1877
Aviser fra Tyskland
Virksomheder i Berlin
Institute for Advanced Study

Institute for Advanced Study (IAS), som ligger i Princeton, New Jersey, USA, er et center for teoretisk forskning. Instituttet er måske bedst kendt som det akademiske hjemsted for Albert Einstein, John von Neumann og Kurt Gödel efter disses immigration til USA. Andre videnskabsmænd, som har arbejdet på instituttet, er J. Robert Oppenheimer, Freeman Dyson, Erwin Panofsky, Homer A. Thompson, George F. Kennan, Hermann Weyl og Michael Walzer.

Instituttet har ingen formelle forbindelser til Princeton University eller andre uddannelsesinstitutioner, men har dog siden dets grundlæggelse haft fordel af tætte samarbejdsbånd med Princeton. Det blev grundlagt i 1930 af filantroperne Louis Bamberger og Caroline Bamberger Fuld; instituttets første direktør var Abraham Flexner.

Instituttet er delt ind i fire skoler: historiske studier, matematik, naturvidenskab og samfundsvidenskab med et nyere program i systembiologi. Det består af et permanent personale på 27 og hvert år tildeles stipendier til 190 besøgende fra over 100 universiteter og forskningsinstitutioner. Den nuværende direktør er professor Peter Goddard.

Ekstern henvisning 

Officiel hjemmeside

Forskningsinstitutioner
New Jersey
Jimmy Mayasi

Jimmy Mayasi (født 6. juni 1987 i Silkeborg) er en dansk fodboldspiller af congolesisk afstamning, som spiller for Gentofte Vangede Idrætsforening (GVI).

Jimmy  Mayasi arbejder nu (2018) i Bredalsparken fritidsklub hvor han er pædagog.

Karriere

Silkeborg IF 
Mayasi startede sin professionelle karriere i 2007 hos Silkeborg IF, hvor han også havde spillet som ungdomsspiller. 
Han debuterede for klubben mod FC Fredericia i august 2007, og blev topscorer for klubben med 10 mål i 22 kampe i sæsonen 2007/08. Men da han ikke kunne blive enige med klubben om en forlængelse af kontrakten, stoppede han i klubben og rykkede i stedet til naboklubben AC Horsens.

AC Horsens 
I juli 2008 indgik Mayasi en fire-årig kontrakt med AC Horsens. Opholdet i AC Horsens sluttede dog allerede i juni 2011, da klubben ophævede kontrakten med Mayasi. Inden da var angriberen blevet degraderet til klubbens U19 hold efter at have omtalt klubbens træner Johnny Mølby i upassende vendinger på Facebook og havde ikke udsigt til at spille sig på førsteholdet.

Skive IK 
Efter bruddet med AC Horsens prøvede Mayasi at tilspille sig en kontrakt i flere klubber. Han trænede blandt andet med i skotske St. Johnstone F.C., Hobro IK, Viborg FF og norske IK Start inden det blev til en amatøraftale med Skive IK i 1. division.

Tarxien Rainbows 
I foråret 2012 spillede Mayasi for den maltesiske klub Tarxien Rainbows. Her var han med til at sikre klubben overlevelse i den bedste maltesiske række.

Brønshøj BK 
I efteråret 2012 spillede Mayasi for 1. divisionsklubben Brønshøj Boldklub.  Opholdet i Brønshøj blev dog aldrig den store succes, og Mayasi stoppede i klubben efter 3 kampe.

Hvidovre IF 
I februar 2013 blev han enige med 2. divisionsklubben Hvidovre IF om at spille forårssæsonen for klubben på en amatøraftale. Aftalen kom på plads efter et prøvetræningsophold i klubben, hvor Mayasi overbeviste cheftræner Per Nielsen om at han kunne være med til at optimere truppen. Opholdet i klubben blev dog spoleret af en skade og Mayasi fik kun træningskampe for klubben. Efter skadesperioden var overstået mente Hvidovre IF ikke at Mayasi havde niveauet til en forlængelse af aftalen, og Mayasi måtte derfor i sommeren 2013 forlade klubben til sin store skuffelse.

Boldklubben Frem 
Kort efter bruddet med Hvidovre IF indgik Mayasi en aftale med Boldklubben Frem i 2. division, hvor han genforenes med træner Henrik Jensen, der også var cheftræner for Mayasi i en del af tiden i AC Horsens.

Videre karriere  
Han  fortsatte i 2015 i GVI, og  2017	AB Tårnby, 2018	tilbage til GVI	og d en 24. juli 2019 skiftede Mayasi officielt til SC Egedal, som spiller i Danmarksserien. .

Eksterne henvisninger 
 Jimmy Mayasi, all-time Superstats.dk
 Jimmy Mayasi Transfermarkt.dk

Referencer 

Fodboldspillere fra Danmark
Fodboldspillere fra Silkeborg IF
Fodboldspillere fra AC Horsens
Fodboldspillere fra Skive IK
Personer fra Silkeborg
Fodboldspillere fra Brønshøj Boldklub
Fodboldspillere fra Hvidovre IF
Fodboldspillere fra Boldklubben Frem
Vivi Flindt

Vivi Flindt (født Vivi Gelker) (født 22. februar 1943 i København) er en dansk balletdanser. Hun var i 1960'erne og 1970'erne en af Den kongelige Ballets helt store profiler.

Vivi Flindt er datter af solofløjtenist Ellton Groth Gelker og Else Margrethe Freundlich. I 1951 blev hun optaget på Det Kongelige Teaters balletskole. Efter afgangseksamen blev hun ansat samme sted som danser i 1961 og blev i 1967 udnævnt til solodanser.

Som uddannet og trænet i klassisk ballet og Bournonvilleskolen dansede hun bl.a. partier som Birthe i Et Folkesagn, Rosita i Fjernt fra Danmark, Louise i Livjægerne på Amager, Snedronningen i Nøddeknækkeren og Svanilda i Coppelia.

Det var imidlertid ikke disse roller, der gav hende den helt store berømmelse, men derimod det moderne repertoire. Her fik hun stor succes i balletter som Aureole (af Paul Taylor) (i denne ballet dansede man for første gang i bare tæer (1968)), som Columbine i Pierrot Lunaire (af Glen Tetley), i titelpartiet i Frøken Julie (af Birgit Cullberg), som Desdemona i Morens Pavane (af José Limón). Ægtefællen Flemming Flindt skabte en række værker til hende, som hun dansede til triumf. Det var f.eks. partier som Mylady i De Tre Musketerer, den unge pige i Den Forunderlige Mandarin, bruden i Den Unge Mand Skal Giftes og det store parti i Dødens Triumf.

I 1978 forlod hun teatret sammen med sin daværende mand, Flemming Flindt, og var blandt andet tilknyttet balletten i Dallas i en årrække. I perioden 1982-89 stod hun for ledelsen af balletskolen, Dallas Ballet Academy. Hun var også medlem af truppen Rudolf Nureyev and Friends. Med denne gruppe turnerede hun i en årrække og dansede bl.a. Pierrot Lunaire sammen med Rudolf Nurejev.

I perioden 1994-96 var hun tilbage på Det Kongelige Teater, hvor hun fungerede som instruktør og lærer. Her gav hun også sin afskedsforestilling som danser i 1995 i balletten, Dødens Triumf. 

I 1992 medvirkede hun i udgivelsen af bogen (med tilhørende video), Bournonville Ballet Technique, om August Bournonvilles teknik.

Ægteskaber 
Vivi Flindt blev den 28. januar 1970 gift med balletmester og koreograf Flemming Flindt. Hun fik to døtre i dette ægteskab: Bernadette (født 1970) og Vanessa (født 1974) med Flemming Flindt. Ægteskabet blev opløst i 1995.

Hun havde en datter, Tina (født 1964) fra et tidligere ægteskab.

Hædersbevisninger 
 1974: Tagea Brandts Rejselegat
 1974: Ridder af Dannebrog

Eksterne henvisninger 
 Dansk Kvindebiografisk Leksikon
 Den Store Danske Encyklopædi – online
 

Riddere af Dannebrog
Modtagere af Tagea Brandts Rejselegat
Personer fra København
Balletdansere fra Danmark
Personer i Kraks Blå Bog
Personer i Dansk Kvindebiografisk Leksikon
Ballerinaer fra Danmark
Dansere fra Den Kongelige Ballet
Stephen Warnock

Stephen David Warnock (født 12. december 1981 i Ormskirk, England) er en engelsk fodboldspiller, der spiller som venstre back hos Bradford City, udlejet fra Burton Albion. Han har tidligere optrådt for blandt andet Aston Villa, Liverpool, Coventry og Blackburn

I sin tid i Liverpool F.C. var Warnock med til at vinde FA Cuppen i 2006, og samme sæson UEFA Super Cup.

Landshold 
Warnock står (pr. april 2018) noteret for to kampe for Englands landshold, som faldt den 1. juni 2008 i et opgør mod Trinidad og Tobago. Han blev udtaget til VM i 2010 i Sydafrika.

Titler 
FA Cup
 2006 med Liverpool F.C.

UEFA Super Cup
 2006 med Liverpool F.C.

Eksterne henvisninger 

Fodboldspillere fra England
Fodboldspillere fra Liverpool F.C.
Fodboldspillere fra Bradford City A.F.C.
Fodboldspillere fra Coventry City F.C.
Fodboldspillere fra Blackburn Rovers F.C.
Fodboldspillere fra Aston Villa F.C.
Fodboldspillere fra Leeds United F.C.
Deltagere ved verdensmesterskabet i fodbold 2010
Steve Sidwell

Steven James "Steve" Sidwell (født 14. december 1982 i London, England) er en engelsk fodboldspiller, der spiller som midtbanespiller hos Premier League-klubben Brighton & Hove Albion. Tidligere har han spillet for blandt andet Chelsea, Arsenal F.C., Fulham og Reading F.C.

Landshold 
Sidwell har (pr. april 2018) endnu ikke optrådt for Englands A-landshold, men nåede at spille fem kampe for landets U-21 hold.

Eksterne henvisninger 

Fodboldspillere fra England
Fodboldspillere fra Arsenal F.C.
Fodboldspillere fra Brentford F.C.
Fodboldspillere fra Brighton & Hove Albion F.C.
Fodboldspillere fra Reading F.C.
Fodboldspillere fra Chelsea F.C.
Fodboldspillere fra Aston Villa F.C.
Fodboldspillere fra Fulham F.C.
Danske Kirkedage

Danske Kirkedage er et økumenisk (fælleskirkeligt) arrangement, der har været afholdt hvert tredje år siden 1971. Der deltager typisk omkring 50 medlemskirker og – organisationer i arrangementet, hvilket gør det til det bredeste økumeniske arbejde i Danmark. Ved siden af folkekirken medvirker en række protestantiske frikirker, den katolske kirke, den reformerte kirke, FDF, KFUM og andre grupper med tilknytning til kirkerne. I 2007 foregik de danske kirkedage i Haderslev, hvor omkring 3000 mennesker deltog . Efterfølgende fandt Kirkedagene sted i Kristi Himmelfart 2010 i Viborg og i 2013 i Aalborg. 

Danske Kirkedage blev holdt i København under navnet Himmelske Dage i 2016. Byens rum blev benyttet mere end nogensinde tidligere, og mange tog arrangementet til sig som noget helt nyt. Navnet Himmelske Dage er også overskrift, når Herning i 2019 lægger rum til Himmelske Dage på Heden.

Eksterne henvisninger 
 Kirkedagens hjemmeside

Referencer 

Kirkedage
Kirkedage
Nathan Delfouneso

Nathan Abayomi Delfouneso (født 2. februar 1991 i Birmingham, England) er en engelsk fodboldspiller, der spiller som angriber hos Blackpool. Han har tidligere spillet en årrække hos Aston Villa, og også været tilknyttet blandt andet Leicester og Blackburn.

International karriere 
Delfouneso spillede senest for Englands U-21 landshold, og har desuden tidligere repræsenteret sit land på både U-16, U17 og U-19 niveau.

Eksterne henvisninger 

Fodboldspillere fra England
Fodboldspillere fra Aston Villa F.C.
Fodboldspillere fra Burnley F.C.
Fodboldspillere fra Leicester City F.C.
Fodboldspillere fra Blackpool F.C.
Personer fra Birmingham
Lavdimensional topologi

I matematik er lavdimensional topologi den gren af topologien, der beskæftiger sig med studiet af mangfoldigheder af dimension fire eller lavere. Repræsentative emner i området er stukturteorien om 3-mangfoldigheder og 4-mangfoldigheder, knudeteori og fletningsgrupper. Området kan betragtes som del af geometrisk topologi.

En række fremskridt fra 1960'erne havde som resultat, at der blev lagt vægt på de lavere dimensioner i topologi. Stephen Smales løsning af Poincaréformodningen i højere dimensioner fra 1961 antød, at dimensionerne 3 og 4 ville være de vanskeligste tilfælde. De krævede nye metoder, mens friheden i højere dimensioner betød, at spørgsmålet kunne reduceres til beregningsmetoder fra kirurgiteori. William Thurstons geometriseringsformodning, som blev formuleret sidst i 1970'erne, gav anledning til en arbejdsramme, der antød, at geometri og topologi hang tæt sammen i lave dimensioner og Thurstons bevis for geometrisering af Hakenmangfoldigheder gav en række værktøjer fra områder af matematikken, som forinden kun havde hængt svagt sammen. Vaughan Jones' opdagelse af Jonespolynomiet i begyndelsen af 1980'erne førte ikke blot til nye opdagelser i knudeteori, men gav samtidig anledning til opdagelsen af stadig gådefulde forbindelser mellem lavdimensional topologi og matematisk fysik.

Eksterne henvisninger 
Rob Kirbys Problems in Low-Dimensional Topology – gzippet postscript (1,4MB)
Mark Brittenhams Links to low dimensional topology – lister over hjemmesider, konferencer m.m.

Geometrisk topologi